Luft ble betraktet som motsvarighet til kroppsvæsken blod (latin , gresk ) som man mente ble produsert i hjertet. Overskudd av blod gjorde angivelig personens temperament sangvinsk, karakterisert av glede og optimisme. Ild ble betraktet som en motsvarighet til gul galle (gresk ) som man mente ble produsert i leveren, og ved overskudd fikk personen et kolerisk temperament, og ble dermed oppfarende og heftig. Jord ble koblet til svart galle (gresk = svart), og antatt produsert i milten. I overskudd fikk personen angivelig et melankolsk temperament, med tungsinn og depresjon. Vann hadde sin motsvarighet til slim, som man mente ble produsert i hjernen. Ved overskudd av dette ble man «flegmatisk», dvs. treg og sindig.